प्रधानमंत्री मनमोहन सिंह ने सीबीआई और राज्यों में भ्रष्टाचार के ख़िलाफ़ काम करने वाले अधिकारियों से कहा है कि उन्हें उच्च स्तर पर फैसे भ्रष्टाचार को रोकने के लिए कड़े कदम उठाने चाहिए. उन्होंने कहा कि जाँच एजेंसियां को अपना ध्यान बड़े मामलों को सुलझाने पर लगाना चाहिए क्योंकि समाज में यह धारणा व्याप्त है कि छोटे मामले तो आसानी से सुलझा लिए जाते हैं लेकिन बड़ी मछलियां सजा से हमेशा बच जाती हैं. ऐसी धारणा को शीघ्र ही बदलने की जरूरत है. प्रधानमंत्री राजधानी नई दिल्ली स्थित विज्ञान भवन में सीबीआई और स्टेट एंटी करप्शन ब्यूरो की दो दिवसीय कॉन्फ्रेंस को संबोधित कर रहे थे.